laion/Wikipedia-Exotic huggingface dataset:
יחסי אלבניה–ברזיל

יחסי אלבניה–ברזיל הם היחסים הדיפלומטיים הרשמיים שבין רפובליקת אלבניה לבין הרפובליקה הפדרלית של ברזיל. היחסים הדיפלומטיים הרשמיים בין המדינות כוננו בשנת 1961. באותה השנה, נחתם בין המדינות הסכם בדבר הסחר והתשלומים. בשנת 1985, שגריר ברזיל באיטליה, מונה לשגריר הרשמי באלבניה. בספטמבר 2008, במהלך טקס חנוכת המשחקים האולימפיים בבייג'ינג, ראש ממשלת אלבניה, סאלי ברישה, פגש את נשיא ברזיל, לואיז אינסיו דה סילבה. שנה לאחר מכן, ברזיל פתחה את שגרירותה בטירנה על מנת לחזק את הקשרים בין המדינות ולקדם את היחסים הכלכליים שביניהם. באוקטובר 2011, שר החוץ וסגן ראש ממשלת אלבניה ביקרו בברזיל ופגשו את סגן נשיא ברזיל. במהלך פגישה זו, נחתמו מספר הסכמים בילטרליים לרבות שיתופי פעולה כלכליים, דרישות הוויזה ושיתוף פעולה חינוכי. בשנת 2016, שווי הסחורה שיוצאה מאלבניה לברזיל הגיעה לסך 912 אלף דולר אמריקאי והיא כללה סגסוגת ברזל, כובעים, חליפות גברים, בושם צמחים, שיש, טרוורטין וגבס, תבלינים, שסתומים ועוד. באותה השנה, שווי הסחורה שיוצאה מברזיל לאלבניה הגיעה לסך 54.7 מיליון דולר אמריקאי והיא כללה עוף, בשר חזיר, בשר קפוא, קפה, סוכר, שנאים, נייר מצופה, גרניט, שיש טרווטין וגבס ועוד. בשנת 2015, שווי הסחורה שיוצאה מאלבניה לברזיל הגיעה לסך 713 אלף דולר אמריקאי והיא כללה גרוטאות אלומיניום, חלקי מנוע חשמליים, מכונות חשמל, בושם צמחים, נעלי עור, חולצות ועוד. באותה השנה, שווי הסחורה שיוצאה מברזיל לאלבניה הגיעה לסך 33.7 מיליון דולר אמריקאי והיא כללה סוכר, בשר חזיר, משאבות אוויר, נייר מצופה, עוף, בשר קפוא ועוד. ברזיל מיוצגת באלבניה על ידי שגרירות שהיא מחזיקה בטירנה, בירת המדינה. אלבניה מיוצגת בברזיל על ידי שגרירות שהיא מחזיקה בברזיליה, בירת המדינה. יחסי אלבניה-ברזיל, באתר משרד החוץ הברזילאי Products that Albania exports to Brazil (2016), The Observatory of Economic Complexity (באנגלית) (ארכיון) Products that Albania imports from Brazil (2016), The Observatory of Economic Complexity (באנגלית) (ארכיון) Products that Albania exports to Brazil (2015), The Observatory of Economic Complexity (באנגלית) (ארכיון) Products that Albania imports from Brazil (2015), The Observatory of Economic Complexity (באנגלית) (ארכיון)
גבינה עכואית

גבינה עכואית (בערבית: جبنة عكاوي) היא גבינה לבנה מלוחה ממשפחת הגבינות החצי-קשות טריות (מלוחות) שמקורה בעיר עכו. הגבינה מכונה עכואית על שם העיר עכו, שבה היא נוצרה. הגבינה העכואית עשויה בדרך כלל מחלב פרה מפוסטר, אבל ניתן להכין אותה גם מחלב עיזים או כבשים. גבינה זו מופקת ברוב המקרים באזור המזרח התיכון, בעיקר בישראל, הרשות הפלסטינית, לבנון, ירדן, סוריה וקפריסין. באזורים אלו, אנשים נוהגים בדרך כלל לאכול את הגבינה באמצעות פיתה במהלך ארוחת צהריים או ארוחת ערב. הגבינה נארזת בעבודת יד לתוך מסננת מרובעת ואת הגֶבֶּן משרים במי מלח במשך יומיים. צבע הגבינה הוא לבן ויש לה מרקם חלק וטעמה מלוח. היא משמשת בדרך כלל כגבינת שולחן שנאכלת בפני עצמה או מלווה בפירות או ירקות. ניתן לדמות את המרקם של הגבינה למוצרלה או לפטה, מאחר שהיא לא נמסה בקלות. ניתן לאחסן אותה עד שנה. המרקם והטעם הם תוצאה של התרביות הספציפיות שמי הגבינה הושרו בהם. אלו נשמרים יחד לתקופה ממושכת יותר מאשר סוגי גבינה פשוטים יותר, כגון גבינה סורית. אספקת הגבינה לא הייתה פשוטה בעבר במזרח התיכון. במהלך מלחמת האזרחים בלבנון, בעלי חיים נטבחו והמדינה הייתה צריכה לייבא מוצרי חלב בכלל וגבינה עכואית בפרט ממזרח אירופה. בלוס אנג'לס, אנשים נהגו לחבוץ תחליף גבינה עכואית על ידי השריית גבינת פטה במספר סוגים של מים כדי להמליח אותה. "Ackawi - Cheese.com". www.cheese.com. נבדק ב-2016-04-18. Tamime, A. Y. (1991). R. K. Robinson and A. Y. Tamime (ed.). Feta and Related Cheeses. Woodhead Publishing. pp. 209–216. ISBN 978-1-85573-278-0. "Ackawi". נבדק ב-24 במרץ 2015. {{cite web}}: (עזרה) Burm, Linda (28 בינואר 1993). "MARKETS : Pulling Strings: Cheese From the East". Los Angeles Times. נבדק ב-24 במרץ 2015. {{cite news}}: (עזרה)
בנק הספנות

בנק הספנות היה בנק בישראל שנוסד בשנת 1962, וחדל מלשמש כבנק בשנת 2003, לאחר שנרכש בידי בנק הפועלים. הבנק הוקם בשנת 1962 על ידי מדינת ישראל כדי לסייע במימון ענף הספנות בישראל. אך במהרה החל לעסוק במתן אשראי לענפי משק נוספים. בשנת 1979 הופרט הבנק כאשר נמכר לאיש העסקים שאול אייזנברג. בשנת 1981 רכש בנק הספנות את ה"בנק למשכנתאות יעסור" (בשנת 1987 נמכר בנק יעסור ליצחק תשובה). בשנות ה-80 של המאה ה-20 מכר אייזנברג בהדרגה את רוב מניותיו בבנק לאיש העסקים דוד בלאס. בלאס פשט את הרגל ועקב חוב לתק"ם (התנועה הקיבוצית המאוחדת) עברו אליה 48% ממניות הבנק שנמכרו לאיש העסקים גד זאבי בשנת 1988. בשנת 1992, מכר זאבי את השליטה בבנק למשקיע האמריקאי מייקל שטיינהארט, שבשנת 1997 הצטרף לגרעין השליטה בבנק הפועלים, באמצעות שותפותו בקבוצת אריסון. עקב כך דרש בנק ישראל שימכור את השליטה בבנק הספנות. לבסוף רכש בנק הפועלים את הבעלות המלאה בבנק. הוא חדל להתקיים כגוף עצמאי ומוזג לתוך בנק הפועלים. לבנק הספנות היו כמה מאות לקוחות, בעיקר לקוחות פרטיים הנמנים עם העשירון העליון, וכן חברות גדולות. הבנק התמחה בפעילות בשוקי ההון ומטבע חוץ, ופעל מסניף אחד שהיה ממוקם ברחוב אחד העם מול הבניין הישן של הבורסה לניירות ערך בתל אביב. לבנק הספנות היו מספר חברות בת שעסקו בניהול קרנות נאמנות, בחיתום ובהשקעות. בניין הבנק נמצא ברחוב אחד העם 35 בתל אביב, מול הבניין הישן של הבורסה לניירות ערך. הבניין נבנה לראשונה ב-1924 כ"בית קצמן" בתכנונו של האדריכל יוסף מינור. ב-1993 נהרס הבניין ונבנה מחדש תוך שמירה על חזית הבניין המסוגננת בקשתות וארבעת האריחים שבהם מעוטרות דמויות אישי ישראל: ישעיהו, ירמיהו, אליהו ודוד. שלומי שפר, הפועלים נכשל בניסיון למכור את אחזקות בנק הספנות, באתר הארץ, 1 במאי 2003 שלומי שפר, בעקבות המיזוג עם הפועלים יפוטרו כל 67 עובדי בנק הספנות, באתר TheMarker‏, 5 במרץ 2003 מעיינים בהקמת בנק הספנות, למרחב, 14 בפברואר 1960 בנק הספנות מממן את היבשה, דבר, 15 בדצמבר 1966 בנק הספנות רכש את בנק יעסור, דבר, 8 בדצמבר 1981 עודד שורר, יואב יצחק, בנק הספנות הפליג, מעריב, 20 במאי 1988 נווית זומר, זאבי מוכר מניותיו בבנק הספנות למשקיעים מחו"ל, חדשות, 27 באוגוסט 1992 שלומי שפר, בנק הספנות מקפל מפרשים, באתר הארץ, 2 בינואר 2003 בית קצמן בתל אביב, באתר "פיקיוויקי"
דיבור ארוטי

דיבור ארוטי, המכונה גם כדיבור אוהבים, (בלעז: Dirty Talk דיבור מלוכלך או לדבר מלוכלך), הוא נוהג בו נעשה שימוש במילים ודימויים כדי להגביר את העוררות המינית לפני, במהלך (או במקום) פעילות המינית. דיבור ארוטי הוא בדרך כלל חלק ממשחק מקדים, והוא יכול לכלול תיאורים ארוטיים, הומור מיני,  פקודות מיניות ומילים גסות. דיבור ארוטי יכול להיות לחש לאוזן של בן/בת זוג, דיבור בטלפון, או בטקסט כתוב (לדוגמה באמצעות מסרונים). דיבור ארוטי מפעיל אזורים היפותלמוס ומגביר את הגירוי הגופני. הגברת הגירוי הגופי מתרחשת לרחוב אצל שני השותפים באינטראקציה המינית. בניסויים שנערכו ביקשו מהמשתתפים לומר מילים המשמשות בשיחות ארוטיות והן הדוברים והן המקשבים דיווחו על תחושות מיניות. כאשר אין אפשרות לאינטימיות גופנית דיבור ארוטי יכול להיות היבט חשוב של סקס וירטואלי, במיוחד סקס טלפוני וסייברסקס. יש להבדיל בין דיבור ארוטי/מלוכלך לבין "שיחה ארוטית בתשלום (Phone Sex) שהוא סוג של זנות. המרקיז דה סאד, ראה את עצמו מומחה בנושאים מיניים. כתב בהקדמה ל - 120 ימים של סדום כי "בין הליברטינים (הוללים, תאוותניים) מקובל לחשוב שהכי הרבה תחושות חושניות מועברות על ידי איברי שמיעה"- היינו, שהדיבור הארוטי הוא הצורה הכי מעוררת של סקס. סייברסקס שיחה ארוטית סלנג מיני איך לדבר מלוכלך ב על:מיניות מיניות תקשורת ב-BBC בריאות The Science Of Dirty Talk, Medical Daily, ‏2015-08-27 (באנגלית) Cutler, Tom., Wash your Mouth out, Slap and tickle : [the unusual history of sex and the people who have it], Constable & Robinson Limited, 2012
יום הזקנה הבין-לאומי

יום הזקנה הבין-לאומי או יום הקשיש הבינלאומי (באנגלית: The International Day of Older Person; מילולית: היום הבינלאומי של הקשישים) הוא מועד שנקבע על ידי ארגון האומות המאוחדות, וארגון הבריאות העולמי, המצוין מדי שנה ב-1 באוקטובר. ב-14 בדצמבר 1990 הצביעה העצרת הכללית של האומות המאוחדות, לציין את ה-1 באוקטובר כ"יום הזקנה הבינלאומי" בהחלטה 45/106. היום צוין לראשונה ב-1 באוקטובר 1991. מטרת המועד הוא להעלאת המודעות הציבורית בנושאים המשפיעים על קשישים, כגון הזדקנות לבין התעללות בקשישים. וכן מטרם המועד היא להביע הערכה לתרומתם של אנשים מבוגרים לחברה. מועד זה דומה במהותו ל"יום הסבים והסבתות הלאומי" בארצות הברית ובקנדה, כמו גם פסטיבל התשע הכפול בסין יום הכבוד לזקנים ביפן.  אתר האינטרנט הרשמי של יום הזקנה הבין-לאומי (בספרדית) אתר האינטרנט הרשמי של יום הזקנה הבין-לאומי (באנגלית) מדיה וקבצים בנושא יום הזקנה הבין-לאומי בוויקישיתוף דף רשמי באתר ארגון האומות המאוחדות דף רשמי באתר ארגון הבריאות העולמי יום הקשיש הבינלאומי, בפורטל עובדי ההוראה נוסח החלטה 45/106
מל מרמלשטיין

מל מרמלשטיין (25 בספטמבר 1926 – 28 בינואר 2022) היה ניצול שואה יהודי-הונגרי. מרמלשטיין היה הניצול היחיד ממשפחתו, שהושמדה כולה באושוויץ. מרמלשטיין יצא כנגד המכון לסקירה היסטורית, וניצח. בעקבות משפטו הוחלט פסק דין תקדימי, כי השמדת היהודים בתאי הגזים באושוויץ היא עובדה שלא ניתן לערער עליה בבתי משפט. מרמלשטיין נולד בעיירה באורוסוויג, ליד מוקצ'בו (אז חלק מצ'כוסלובקיה, כיום האזור הזה שייך לאוקראינה). ב-1980 המכון לסקירה היסטורית הציע פרס כספי של 50,000 דולר לכל מי שיכול להוכיח כי יהודים הושמדו בגז באושוויץ. מרמלשטיין כתב בתגובה מכתב למערכת של העיתונים לוס אנג'לס טיימס, וג'רוסלם פוסט כנגד המכון. המכון חזר והציע למרמלשטיין אישית את הפרס אם יוכל להוכיח את דבריו. מרמלשטיין הגיש הצהרה נוטריונית בה הוא מעיד על כי ראה את אמו ואחיותיו מובלות לתאי הגזים. המכון לסקירה היסטורית סירב לתת לו את הפרס בטענה כי עדותו היא לא הוכחה מספקת. באמצעות עורך הדין ג'ון קוקס מרמלשטיין תבע את המכון בבית המשפט העליון בלוס אנג'לס, עבור הפרת חוזה, הטעיה, השמצה, הכחשה של עובדות מוכרות למטרות לא צודקות, וגרימה של מצוקה רגשית. שני הצדדים ביקשו מהשופטים להוציא הצהרה. מרמלשטיין טען כי הדרישה של המכון "לראיות" על שימוש בתאי הגזים, הוא כשלעצמו פוגעני. המכון לעומתו טען כי מרמלשטיין אכן לא הוכיח את ההשמדה של יהודים בגז ולכן לא חייבים לשלם לו. ב-1981, השופט תומאס ג'ונסון קבע לטובת מרמלשטיין בהתבססו על כך שעובדת השימוש בגז להשמדת יהודים היא בגדר ידיעה שיפוטית, שאין צורך להוכיחה בבית המשפט. ב-1985 השופט רוברט וונקה פסק לטובת מרמלשטיין וקבע כי על המכון לסקירה היסטורית לשלם לו 90,000 דולר ולפרסם בפניו ובפני כל הניצולים התנצלות פומבית. ב-1980, מכחיש השואה דיטליב פלדרר, פרסם מאמרי שנאה בפרסום שנקרא "The Jewish Information Bulletin". אחד הפרסום כלל מכתב פתוח לתושבי לונג ביץ' שם מתגורר מרמלשטיין, בו הוא לועג לו, ומכנה אותו גזען. ב-1981 תבע מרמלשטיין את פלדרר. הוא העיד שם על חוויותיו כאסיר במחנה ההשמדה אושוויץ. הפסיכיאטר ד"ר דניאל בורנשטיין, המטפל במרמלשטיין העיד במשפט על מצבו הרגשי. אחרי טיפול מסיבי וארוך, מצבו של מרמלשטיין השתפר, וב-1973, בורנשטיין הגדיר את מרמלשטיין כבריא מבחינה נפשית. לאחר שהפרסומים של פלדרר החלו, חלה נסיגה חמורה במצבו. בית המשפט פסק לטובת מרמלשטיין, וקבע פיצויים של חמישה מיליון דולר. ב-1986 המכון תבע את מרמלשטיין תביעת דיבה, אך ביטל אותה שנתיים אחר כך. מרמלשטיין תבע פעם נוספת את המכון ב-1988 בעקבות פרסום במגזין שלהם. מרמלשטיין פרסם ספר ביוגרפיה הנקרא By bread alone. בספר סיפר אודות המאבק המשפטי שלו כנגד המכון. סרט הטלוויזיה לעולם נזכור, בכיכובו של לנרד נימוי, מ-1991, מספר את סיפורו של מרמלשטיין והתביעה כנגד המכון. מרמלשטיין נפטר בלונג ביץ', ארצות הברית ב-28 בינואר 2022. מדיה וקבצים בנושא מל מרמלשטיין בוויקישיתוף מל מרמלשטיין, במסד הנתונים הקולנועיים IMDb (באנגלית) California Judge Rules Holocaust Did Happen מתוך הניו יורק טיימס 1981 על פי כתבה באורנג' קאונטי רגיסטר, נצפתה לאחרונה ב-27.01.2022. מל מרמלשטיין מתוך פרויקט יזכור A jury awarded $5.2 million Friday to a Nazi..., UPI (באנגלית) The United Press International, Victim of Nazis awarded 5.2 Miliion from taunter, The LA Times, ‏1986
ז'אק אודיאר

ז'אק אודיאר (בצרפתית: Jacques Audiard; נולד ב-30 באפריל 1952) הוא במאי ותסריטאי קולנוע צרפתי. אודיאר נולד בפריז, צרפת. אביו, מישל אודיאר (אנ'), היה תסריטאי ובמאי צרפתי מפורסם (עימו שיתף פעולה בכתיבת הסרט המקצוען). עם זאת, בנעוריו גילה חשדנות כלפי עולם הקולנוע ורצה להיות מורה. הוא למד ספרות ופילוסופיה בנאנטר, ובחופשים עבד לפרנסתו כעוזר עריכה. לבסוף אודיאר פרש מלימודיו ונמשך לתעשייה הקולנועית. בשנות ה-80 הוא כתב עשרות תסריטים לסרטים שזכו להצלחה גדולה, בהם: Réveillon chez Bob! and Mortelle randonnée, Baxter, Fréquence Meurtre, Saxo. ובראשית שנות התשעים החל לביים בעצמו. אודיאר זכה פעמיים בפרס סזאר לסרט הטוב ביותר ובפרס באפט"א לסרט הזר הטוב ביותר, ב-2005 עבור "ליבי החסיר פעימה" (אנ') ובשנת 2010 על "נביא" (אנ'). ב-2015 זכה בפרס דקל הזהב בפסטיבל קאן עבור סרטו "דיפאן" (אנ'). בספטמבר 2018 זכה בפרס הבימוי בפסטיבל הסרטים של ונציה על סרטו הראשון דובר האנגלית "האחים סיסטרז". כמו כן זכה בפרס לומייר לסרט הטוב ביותר ולבמאי הטוב ביותר ובפרס סזאר לבמאי הטוב ביותר. אודיאר נוהג להתכתב עם ז'אנרים מוכרים כמו מלודרמות, מותחני פשע, מותחנים פוליטיים ומערבונים. סרטיו משלבים אלמנטים קודרים ואפלים, טרנסגרסיה וחיים בשוליים, עדינות לצד אלימות בוטה, פיוט, הומור ואימה. בסרטיו הוא מנסה לערער מוסכמות חברתיות, מיניות, מוסריות ואסתטיות. מדיה וקבצים בנושא ז'אק אודיאר בוויקישיתוף ז'אק אודיאר, במסד הנתונים הקולנועיים IMDb (באנגלית) ז'אק אודיאר, באתר "אידיבי", מאגר הידע העברי לקולנוע ישראלי ועולמי ז'אק אודיאר, באתר AllMovie (באנגלית) ז'אק אודיאר, באתר Rotten Tomatoes (באנגלית) ז'אק אודיאר, באתר Box Office Mojo (באנגלית) ז'אק אודיאר, באתר Metacritic (באנגלית) ז'אק אודיאר, במסד הנתונים הקולנועיים KinoPoisk (ברוסית) ז'אק אודיאר, באתר MusicBrainz (באנגלית) ז'אק אודיאר, באתר Discogs (באנגלית) ז'אק אודיאר, באתר אנציקלופדיה בריטניקה (באנגלית) אבנר שביט, ונציה‏, פסטיבל ונציה 2018: "רומא" הזוכה הגדול, קייס נאשף זכה בפרס השחקן במסגרת צד, באתר וואלה, 8 בספטמבר 2018 "Cannes Palme d'Or awarded to French film Dheepan". BBC. 24 במאי 2015. נבדק ב-25 במאי 2015. {{cite web}}: (עזרה)
רוג'ר ברנרדו

רוג'ר דה אוליביירה ברנרדו (בפורטוגזית: Roger de Oliveira Bernardo; נולד ב-10 באוגוסט 1985), הידוע כרוג'ר ברנרדו או פשוט כרוג'ר, הוא כדורגלן ברזילאי המשחק בפרובאריו בעמדת הקשר האחורי. רוג'ר ברנרדו, בנו של כדורגלן עבר ששיחק בקבוצות קטנות בסאו פאולו, התחיל לשחק כדורגל במחלקת הנוער של אוניאו סאו ז'ואאו, ממנה עבר לסנדרו אנדרה ובגיל 18 הגיע לגרמניה והצטרף לארמיניה בילפלד. לאחר חצי שנה חזר לברזיל והצטרף לפלמיירס. בשנת 2005 הצטרף לקבוצה הבוגרת של המועדון, בה רשם 24 הופעות בליגה בשלוש עונות, במהלכן הושאל לאמריקה-SP, פונטה פרטה, ז'ובנטודה וגוארני. בקיץ 2009 חתם באנרגי קוטבוס מהבונדסליגה השנייה. בעונתו הראשונה סבל מפציעות חוזרות ולא הרבה לשחק, אך לאחר מכן ביסס את מעמדו בקבוצה, ובסך הכל ערך 63 הופעות ליגה בשלוש עונות במדי הקבוצה, בהן כבש שער אחד. בתחילת עונת 2012/2013 חתם באינגולשטאדט 04, ובמדיה שיחק חמש עונות. בתום עונת 2014/2015 העפיל עם אינגולשטאדט לבונדסליגה לראשונה בתולדות המועדון. בעונת 2015/2016 ערך 29 הופעות בבונסדליגה וכבש שער אחד, ובעונת 2016/2017 ערך 30 הופעות וכבש שער אחד. בינואר 2017 הודיעה אתלטיקו מיניירו כי תצטרף את רוג'ר ברנרדו לשורותיה עם סיום העונה בגרמניה. בקיץ 2017 חזר לברזיל והצטרף לקבוצה, במדיה ערך 12 הופעות ליגה. ב-9 במאי 2018 שוחרר מהמועדון. ב-28 ביוני 2018 הגיע רוג'ר ברנרדו לישראל חתם בקבוצת הפועל תל אביב. ב-29 ביולי 2018 ערך את הופעת הבכורה שלו במועדון, כשפתח בהרכב בניצחון 4–0 על בני יהודה במסגרת גביע הטוטו. במחזור הפתיחה של עונת 2018/2019 ערך את הופעת הבכורה שלו בליגת העל, בהפסד 1–2 להפועל חדרה. בסך הכל ערך במדי הקבוצה 10 הופעות בכל המסגרות, אך לאחר המחזור הרביעי איבד את מקומו בהרכב, וב-14 באוקטובר 2018 שוחרר מהמועדון. בינואר 2018 הצטרף לוילה נובה, אך כעבור חודש וחצי עבר לריו קלארו. רוג'ר ברנרדו, באתר ההתאחדות לכדורגל בישראל רוג'ר ברנרדו, באתר Transfermarkt רוג'ר ברנרדו, באתר Fussballdaten.de (בגרמנית) רוג'ר ברנרדו, באתר Soccerway רוג'ר ברנרדו, באתר WorldFootball.net רוג'ר ברנרדו, באתר FootballDatabase.eu תומר חבז, ‏‏רוג'ר ברנרדו: לא ניצחנו דרבי 4 שנים? רוצים לשנות את זה, באתר ספורט1, 19 באוגוסט 2018 רשמית: רוג'ר ברנרדו חתם בהפועל תל אביב, באתר ONE‏, 28 ביוני 2018 רשמית: רוג'ר ברנרדו שוחרר מהפועל תל אביב, באתר ONE‏, 14 באוקטובר 2018 .
גופי סיבוב של חתכי חרוט

גוף סיבוב של חתך חרוט הוא גוף תלת־ממדי הנוצר באמצעות סיבוב של חתך חרוט סביב צירו. שמו של גוף הסיבוב נגזר בדרך כלל משמו של חתך החרוט באמצעות הסיומת "איד": אליפסה – ספרואיד פרבולה – פרבולואיד היפרבולה – היפרבולואיד ערך מורחב – ספרואיד ספרואיד הוא גוף סיבוב שנוצר מסיבוב אליפסה מסביב לאחד משני צירי הסימטריה שלה. במערכת צירים קרטזית, משוואת הספרואיד שמרכזו בראשית וציר הסימטריה שלו הוא ציר ה-z נתונה על ידי אוסף הפתרונות של המשוואה: x 2 + y 2 a 2 + z 2 c 2 = 1 {\displaystyle {\frac {x^{2}+y^{2}}{a^{2}}}+{\frac {z^{2}}{c^{2}}}=1} הספרואיד הוא מקרה פרטי של אליפסואיד בו שניים מהצירים שווים. ערך מורחב – פרבולואיד נתון על ידי המשוואה   z = a x 2 + b y 2 {\displaystyle \ z=ax^{2}+by^{2}} פרבולואיד הוא גוף סיבוב שנוצר מסיבוב פרבולה סביב ציר הסימטריה שלה. אם נחתוך את הפרבולואיד במקביל למישור x-y נקבל או קבוצה ריקה או אליפסה שמשוואתה היא   ( x z / a ) 2 + ( y z / b ) 2 = 1 {\displaystyle \ \left({\frac {x}{\sqrt {z/a}}}\right)^{2}+\left({\frac {y}{\sqrt {z/b}}}\right)^{2}=1} כאשר a=b=1 מתקבל פרבולואיד סימטרי במיוחד שניתן לתארו במספר צורות: אוסף של מעגלים המונחים זה מעל זה, כך שהרדיוס של המעגל המונח בגובה z הוא   z {\displaystyle \ {\sqrt {z}}} . פרבולואיד זה מציג סימטריה מעגלית (גלילית) ולכן נקרא "פרבולואיד מעגלי". הפרבולה z=x2 כאשר מסובבים אותה במישור x-y סביב ציר z. מסיבה זאת, פרבולואיד כזה נקרא לפעמים "פרבולה מסובבת" או "פרבולה של סיבוב". נפח פרבולואיד קטום הוא חצי מנפח הגליל החוסם אותו. היפרבולואיד הוא גוף סיבוב של ההיפרבולה, וצורתו תלויה במיקומו של ציר הסיבוב ביחס להיפרבולה. לתבנית הריבועית המגדירה את ההיפרבולואיד יש סימן סילבסטר 1+ או 1-. במקרה הראשון, המשוואה היא מהצורה   ( x a ) 2 + ( y b ) 2 − ( z c ) 2 = 1 {\displaystyle \ \left({\frac {x}{a}}\right)^{2}+\left({\frac {y}{b}}\right)^{2}-\left({\frac {z}{c}}\right)^{2}=1} , ומתקבל היפרבולואיד חד-יריעתי, שהוא גוף הסיבוב של ההיפרבולה דרך ציר המאונך לקו המחבר את המוקדים. במקרה השני, המשוואה היא מהצורה   − ( x a ) 2 − ( y b ) 2 + ( z c ) 2 = 1 {\displaystyle \ -\left({\frac {x}{a}}\right)^{2}-\left({\frac {y}{b}}\right)^{2}+\left({\frac {z}{c}}\right)^{2}=1} , עם סימן 1-, ומתקבל היפרבולואיד דו-יריעתי. מקרה פרטי חשוב הוא המשוואה:   ( x a ) 2 + ( y b ) 2 − ( z c ) 2 = 0 {\displaystyle \ \left({\frac {x}{a}}\right)^{2}+\left({\frac {y}{b}}\right)^{2}-\left({\frac {z}{c}}\right)^{2}=0} להיפרבולה זו היפרבולואיד בצורת חרוט. נשים לב, שזו צורת הביניים במעבר בין שני סוגי ההיפרבולואיד. חתכי חרוט גאומטריה אנליטית
הר קוואדרה (אלברטה)

הר קוואדרה (באנגלית: Quadra Mountain) הוא הר ברכס בואו בהרי הרוקי הקנדיים, הממוקם על קו פרשת המים של אמריקה, ובשל כך ממוקם על הגבול (העובר לאורך קו פרשת המים באזור זה) בין פרובינציית אלברטה ופרובינציית קולומביה הבריטית שבקנדה. ההר נמצא בשטח הפארק הלאומי קוטניי. גובהו של ההר 3,174 מטרים מעל פני הים, והוא מתנשא 285 מטרים מעל סביבתו. ההר ממוקם דרומית מזרחית להר פיי, צפונית מערבית להר בל וצפונית לפסגת צ'ימני. שמו של ההר ניתן לו בשנת 1910 על ידי ארתור אוליבר וילר. וילר נתן להר את שמו (Quadra Mountain) בשל ארבע פסגותיו (קוודרה = ארבע), ואולם בשל טעות שונה שם ההר בשנת 1952 ל- Mount Quadra בשל ההנחה השגויה כי ההר נקרא על שם חואן פרנציסקו דה לה בודגה אי קוואדרה (מקובל לתת אם השם "Mount" ("הר") להר הקרוי על שם אדם, בניגוד ל- "Mountain"; בעברית לא קיים הבדל זה). ב-6 בנובמבר 1983 שונה שם ההר לשמו הנוכחי (Quadra Mountain), על ידי ממשלת קולומביה הבריטית וממשלת אלברטה, וב-23 ביולי 1984 הכירה רשות הפארקים של קנדה בשינוי השם. הראשונים שטיפסו על ההר היו אפ. סי. בל (F.C. Bell), אי. אמ. גורדון (A.M. Gordon), אי. פאוז הבן ( E. Feuz Jr.), ו-ג'יי. וו. א. היקסון (J.W.A. Hickson) בשנת 1910. • Brian Patton, Bart Robinson, Canadian Rockies Trail Guide, PP 102-103 • Dave Birrell, 50 Roadside Panoramas in the Canadian Rockies, P 85 מדיה וקבצים בנושא הר קוואדרה בוויקישיתוף הר קוואדרה באתר ממשלת קולומביה הבריטית תצלום לוויין של הר קוואדרה הר קוואדרה באתר peakware הר קוואדרה באתר peakfinder הר קוואדרה באתר summitsearch מידע למטפסים על הר קוואדרה באתר mountainproject תחזית מזג אוויר עדכנית עבר הר קוואדרה סטטיסטיקות מזג אוויר עבור הר קוואדרה תחזית מזג אוויר עדכנית ארוכת טווח עבור הר קוואדרה מידע גאוגרפי והיסטורי באתר אנציקלופדיית ההרים הקנדית מידע גאוגרפי ההיסטוריה של השם
ניק נרס

ניק נרס (באנגלית: Nick Nurse; נולד ב-24 ביולי 1967) הוא מאמן כדורסל אמריקאי המשמש מאז יוני 2023 כמאמן פילדלפיה 76’ נרס נולד וגדל בקארול שבאיווה, ובבגרותו למד באוניברסיטת צפון איווה. בשנת 1989, עם סיום לימודיו האקדמיים, החל לשמש כעוזר בקבוצת הכדורסל של אוניברסיטת צפון איווה, והיה שותף להעפלתה הראשונה אי פעם לטורניר אליפות המכללות ב-1990. בסיום אותה עונה עבר לאמן את קבוצת "דרבי סטורם" מהעיר דרבי שבאנגליה, ובשנתיים העוקבות היה מאמן קבוצת הכדורסל של אוניברסיטת גרנד ויו מהעיר דה מוין. בשנים 1993–1995 שימש כעוזר מאמן באוניברסיטת דקוטה הדרומית. בשנת 1995 חזר לאנגליה כדי לאמן את קבוצת ברמינגהאם בולטס, והוביל אותה לזכייה באליפות הליגה הבריטית. לאחר שנתיים בברמינגהאם עבר לאמן את טלינדוס אוסטנדה מליגת העל הבלגית, ובשנת 1998 מונה למאמן מנצ'סטר ג'איינטס. בעונתו השנייה בקבוצה הוביל אותה לזכייתה הראשונה אי פעם באליפות הליגה הבריטית, וזכה בעצמו בתואר מאמן העונה. בעונת 2000/2001 אימן את לונדון טאוורס, ובסיומה חזר לארצות הברית לתקופה קצרה בה שימש כעוזר מאמן אוקלהומה סטורם מליגת ה-USBL. בין השנים 2001–2006 אימן את ברייטון ברס, עמה זכה בשני גביעי הליגה הבריטית בעונות 2003 ו-2005. בשנת 2007 מונה למאמנה הראשי של קבוצת איווה אנרג'י, לקראת עונת הבכורה שלה בליגת הפיתוח של ה-NBA. בעונתו הרביעית והאחרונה בקבוצה, 2010/2011, הוביל את איווה למאזן הניצחונות הטוב בליגה (37–13) וזכה עמה באליפות. כמו כן הוענק לנרס בסיום אותה עונה פרס מאמן העונה בליגת הפיתוח. בעונת 2011/2012 עבר לאמן את ריו גראנדה ואלי וייפרס, ובעונה העוקבת הוביל אותה לזכייה באליפות ליגת הפיתוח. בעונת 2013/2014 מונה לעוזר מאמן טורונטו ראפטורס מליגת ה-NBA, תחת דוויין קייסי. בכל 5 עונותיו כעוזרו של קייסי העפילה טורונטו לשלב הפלייאוף, ובעונת 2017/2018 אף הובילה את האזור המזרחי עם מאזן הניצחונות הטוב בתולדות הקבוצה, 59–23 (72.0%). לקראת עונת 2018/2019 מונה נרס למאמנה הראשי של טורונטו, כמחליפו של קייסי אשר פוטר. את העונה סיימו הראפטורס במקום השני באזור המזרחי, עם מאזן 58–24, והעפילו לגמר ה-NBA לראשונה בתולדות המועדון לאחר שגברו על מילווקי באקס (4–2) בסדרת גמר המזרח. בסדרת גמר ה-NBA גברה טורונטו על גולדן סטייט ווריורס בתוצאה 4–2, וזכתה באליפות הראשונה בתולדותיה. בעונת 2019/2020 זכה בתואר מאמן השנה ב-NBA, לאחר שהוביל את הראפטורס למאזן ניצחונות 53–19. בתום עונת 2022/2023, לאחר שקבוצתו סיימה במקום התשיעי במזרח, במאזן 41-41 והפסידה את משחקה הראשון בטורניר הפלייאין לבולס שסיימו במקום העשירי, פוטר נרס מאימון הראפטורס לאחר 5 שנים בתפקיד. ביוני 2019 מונה למאמן נבחרת קנדה בכדורסל. מדיה וקבצים בנושא ניק נרס בוויקישיתוף אלעד זאבי, "כבר חשבתי לעזוב הכל": המאמן שמדהים את עולם הכדורסל בריאיון מיוחד, באתר הארץ, 2 ביוני 2019 פרופיל, באתר Sports-Reference פרופיל כמאמן, באתר britball.com איווה אנרג'י ממנה את נרס למאמנה הראשי, בארכיון אתר ה-NBA,‏ 27 במרץ 2007 נרס זוכה בתואר מאמן העונה בליגת הפיתוח, באתר realgm.com,‏ 19 באפריל 2011 ריו גראנדה ואלי זוכה באליפות ליגת הפיתוח, באתר brownsvilleherald.com,‏ 27 באפריל 2013 ניק נרס מונה למאמן החדש של טורונטו, באתר ערוץ הספורט, 14 ביוני 2018 טורונטו אלופת ה-NBA אחרי שגברה 110:114 על גולדן סטייט, באתר וואלה, 14 ביוני 2019 נרס זכה בתואר מאמן העונה, באתר הראפטורס, 22 באוגוסט 2020 ynet ספורט, אחרי חמש שנים ואליפות היסטורית: ניק נרס פוטר מטורונטו, באתר ynet, 21 באפריל 2023 נרס ממונה למאמן נבחרת קנדה, באתר basketball.ca,‏ 24 ביוני 2019
הר קוואדרה

האם התכוונתם ל... הר קוואדרה (אלברטה) – הר ברכס בואו בהרי הרוקי הקנדיים, בפרובינציית אלברטה שבקנדה הר קוואדרה הצפוני – הר במדינת אלסקה שבארצות הברית הר קוואדרה הדרומי – הר במדינת אלסקה שבארצות הברית
הר קוואדרה הצפוני

הר קוואדרה הצפוני (באנגלית: North Quadra Mountain) הוא הר ברכסי הגבול הדרומיים, במדינת אלסקה שבארצות הברית. גובהו של ההר 872 מטרים מעל פני הים, והוא מתנשא 750 מטרים מעל סביבתו (והוא ההר ה-221 בהתנשאותו באלסקה). ההר נמצא באזור קטצ'יקן. הר קוואדרה הצפוני, והר קוואדרה הדרומי מצויים משני עברי חצי האי בוקה דה קוואדרה. שמו של ההר ניתן לו בשנת 1883. הר קוואדרה הצפוני באתר peakbagger תרשים הנוף הנשקף מהר קוואדרה הצפוני באתר peakvisor תצלום לוויין של הר קוואדרה הצפוני x תחזית מזג אוויר ארוכת טווח עבור הר קוואדרה הצפוני סטטיסטיקות מזג אוויר עבור הר קוואדרה הצפוני אנציקלופדיית ההרים הקנדית גובהו 850 מטרים מעל פני הים לפי אתר mapcarta גובהו 850 מטרים מעל פני הים לפי אתר geonames גובהו של ההר 850 מטרים מעל פני הים לפי אתר peakbagger מידע גאוגרפי אנציקלופדיית ההרים הקנדית Marcus Baker, Geographic Dictionary of Alaska, P 469